open-index/open-wikipedia-markdown huggingface dataset:
கல்பனா

**கல்பனா** (*Kalpana*) என்ற பெயர் கீழ்கண்டவற்றைக் குறிப்பதாக இருக்கலாம்:

## திரைப்படம் மற்றும் தொலைக்காட்சி

* *கல்பனா* (1948 திரைப்படம்), ஒரு இந்தி மொழி நடனப் படம்.
* *கல்பனா* (1960 திரைப்படம்), ஒரு இந்தி காதல் படம்.
* *கல்பனா* (1970 திரைப்படம்), ஒரு மலையாளத் திரைப்படம்
* *கல்பனா* (2012 திரைப்படம்), ஒரு கன்னட மொழி நகைச்சுவை திகில் படம்.
** *கல்பனா 2*, அதன் 2016 தொடர்ச்சி
* *கல்பனா* (தொலைக்காட்சித் தொடர்), ஒரு இந்திய தொலைக்காட்சித் தொடர்.
* 2008 ஆம் ஆண்டு இந்தியத் திரைப்படமான *[[கஜினி (2008 திரைப்படம்)|கஜினியில்]]* அசின் நடித்த கற்பனைக் கதாபாத்திரம் கல்பனா செட்டி.

## மக்கள்

### ஒற்றைப் பெயர்

* கல்பனா (கன்னட நடிகை) (1943-1979), கன்னட திரைப்பட நடிகை
* கல்பனா (மலையாள நடிகை) (1965–2016), மலையாளத் திரைப்பட நடிகை.

### குடும்ப பெயர்

* வெங்கடேசர் கல்பனா (பிறப்பு 1961), இந்திய துடுப்பாட்ட வீரர்

### முதல் பெயர்

* கல்பனா சக்மா, வங்காளதேச பழங்குடி பெண்கள் உரிமை செயற்பாட்டாளர்.
* கல்பனா சாவ்லா (1961–2003), இந்திய அமெரிக்க விண்வெளி வீராங்கனை, கொலம்பியா விண்வெளி ஓட விபத்தில் காணாமல் போனார்.
* கல்பனா தாசு (பிறப்பு 1966), இந்திய வழக்கறிஞர் மற்றும் மலையேறி
* கல்பனா தத்தா (1913–1995), இந்திய விடுதலை இயக்க செயற்பாட்டாளர், போராளி
* கல்பனா ஐயர் (பிறப்பு: 1950), இந்திய அழகுப் போட்டியாளர், இந்தித் திரைப்பட நடிகை.
* கல்பனா காளகத்தி (பிறப்பு 1980), இந்திய விண்வெளிப் பொறியாளர், அறிவியலாளர் 
* கல்பனா கார்த்திக் (பிறப்பு 1931), இந்தி திரைப்பட நடிகை
* கல்பனா லஜ்மி (1954–2018), இந்திய திரைப்பட இயக்குநர், தயாரிப்பாளர், திரைக்கதை எழுத்தாளர்.
* கல்பனா மோகன் (1946-2012), இந்தி திரைப்பட நடிகை
* கல்பனா இரமேஷ் நர்கிரே (பிறப்பு 1969), மகாராட்டிரத்தின் ஒஸ்மானாபாத்தைச் சேர்ந்த அரசியல்வாதி
* கல்பனா பண்டித், இந்திய இந்தி நடிகை, வடிவழகி, மருத்துவர்
* கல்பனா ராகவேந்தர், இந்திய பின்னணிப் பாடகி.
* கல்பனா சுவாமிநாதன் (பிறப்பு 1956), இந்திய எழுத்தாளர், மருத்துவர்
* கல்பனா ரெட்டி, கன்னட தூர்தர்ஷன் செய்தி தொகுப்பாளினி மற்றும் "27 மாவல்லி சர்க்கிள்" நிகழ்ச்சியின் முன்னணி நடிகை.

## பிற பயன்கள்

* கல்பனா (கற்பனை), ஒரு வேதாந்தக் கருத்து.
* கல்பனா (கவிதை), ரவீந்திரநாத் தாகூரின் தொகுப்பு.
* கல்பனா (சூப்பர் கம்ப்யூட்டர்), நாசாவின் ஏம்ஸ் ஆராய்ச்சி மையத்தில் உள்ளது
* கல்பனா (நிறுவனம்), முதல் ஈதர்நெட் நெட்வொர்க் சுவிட்சைக் கண்டுபிடித்தவர்
* கல்பனா-1, ஒரு இந்திய வானிலை ஆய்வு செயற்கைக்கோள்.
போலி இறைமறுப்பாளர்

**போலி நாத்திகர்** ("A pseudo atheist") என்பது நாத்திகராக அடையாளம் காணுப்படும் ஒருவரை சில சமயங்களில் விவரிக்கப் பயன்படுத்தப்படும் ஒரு சொல் ஆகும். ஆனால் சிலரின் கூற்றுப்படி, இவர்கள் அறியாமலோ அல்லது இரகசியமாக ஒரு தெய்வத்தையோ அல்லது உயர்ந்த சக்தியையோ நம்புபவர். இந்தக் கருத்து, அவர்களின் நாத்திகம் மேலோட்டமானதாகவோ அல்லது தவறான அடையாளமாகவோ இருக்கலாம்.  அங்கு அவர்கள் உண்மையில் கடவுள் பற்றிய ஒரு கருத்தை மறுக்கிறார்கள். வெளியில் நாத்திகம் பேசுபவர்கள், வீட்டில் ஆஸ்திகர்களுடன் கூடிக்குலாவுவர்களில் சிலர் தமிழ்நாட்டில் உண்டு. 

"போலி நாத்திகர்" என்பதற்குப் பின்னால் உள்ள முக்கிய விடயம் என்னவென்றால், ஒருவர் தன்னை நாத்திகர் என்று கூறிக் கொள்ளலாம். ஆனால் உண்மையில், ஒரு உயர்ந்த சக்தியில், ஒருவேளை அவர்களால் உருவாக்கப்பட்ட கடவுள் அல்லது மதத்தைப் போலவே செயல்படும் ஒரு நம்பிக்கை அமைப்பில் இன்னும் ஒரு வகையான நம்பிக்கையைக் கொண்டிருக்கிறார்.

## மரிட்டனின் பார்வை
போலி நாத்திகர் எனும் சொல்லை முதலில் பயன்படுத்தியவர் தத்துவஞானி ஜாக் மரிட்டன் ஆவார்.  போலி நாத்திகர்கள் மறுக்கின்ற "கடவுள்" உண்மையான கடவுள் அல்ல, மாறாக அவர்கள் கடவுளுடன் தவறாக சமன்படுத்தும் ஒரு கருத்து அல்லது நிறுவனம் என்று பரிந்துரைத்தார்.
## முறையான வகை அல்ல
"போலி நாத்திகர்" என்பது நாத்திகம் அல்லது தத்துவத்திற்குள் ஒரு முறையான அல்லது பரவலாக அங்கீகரிக்கப்பட்ட வகை அல்ல என்பதை கவனத்தில் கொள்ள வேண்டும். இது ஒரு விமர்சன முத்திரை அல்லது ஒருவரின் நம்பிக்கை அமைப்பை பகுப்பாய்வு செய்வதற்கான ஒரு வழியாகும்.

## சாத்தியமான உந்துதல்கள்
ஒருவரை "போலி நாத்திகர்" என்று முத்திரை குத்துவதற்கான காரணங்கள் மாறுபடலாம். அவர்கள் அறிவுபூர்வமாக குழப்பமடைந்திருக்கலாம், கலாச்சார அல்லது சமூக அழுத்தங்களால் பாதிக்கப்படலாம் அல்லது வேறுவிதமாகக் கூறினாலும் அறியாமலேயே நம்பிக்கைகளைப் பிடித்துக் கொண்டிருக்கலாம்.

ஒருவர் பாரம்பரியமான, சர்வ வல்லமையுள்ள கடவுளை நம்பவில்லை என்று கூறலாம், ஆனால் அவர்கள் இன்னும் ஒரு "உயர்ந்த சக்தி" அல்லது பிரபஞ்சத்தை ஆளும் ஒரு சக்தியை நம்பலாம், இதில் மாறுவேடமிட்ட இறையியலைக் காணலாம்.

"போலி நாத்திகர்" என்ற சொல் பெரும்பாலும் நிராகரிக்கும் மற்றும் தவறானதாக விமர்சிக்கப்படுகிறது.. ஒருவரின் நம்பிக்கைகளை உண்மையாகப் புரிந்து கொள்ளாமல் அவர்களின் நாத்திகத்தை செல்லாததாக்குவதற்கான ஒரு வழியாக இதைக் காணலாம்.
## மேற்கோள்கள்

பகுப்பு:இறைமறுப்பு
ஒரு முறை கடவுச்சொல்

**ஒரு முறை [[கடவுச்சொல்]] ( One Time Password - OTP )** என்பது கணினி அமைப்புகள் அல்லது இணைய சேவைகளில் ஒரு பயனரின் அடையாளத்தை உறுதிப்படுத்தப் பயன்படுத்தப்படும் ஒரு பாதுகாப்பு முறையாகும். இது ஒருமுறை மட்டுமே பயன்படுத்தக்கூடிய எண்ணெழுத்துக் குறியீடாக அமையும். பொதுவாக இந்த ஒருமுறை கடவுச்சொல் பயனரின் பதிவு செய்யப்பட்ட அலைபேசி எண்ணிற்கோ அல்லது மின்னஞ்சல் முகவரிக்கோ குறுஞ்செய்தியாக அனுப்பப்படும். பயனர் ஒரு பரிவர்த்தனையை மேற்கொள்ளும்போதோ அல்லது ஒரு கணக்கில் நுழைய முயற்சிக்கும்போதோ, இந்த ஒருமுறை கடவுச்சொல்லை உள்ளிடுமாறு கேட்கப்படுவார். இந்தச் செயல்பாடு வழக்கமான கடவுச்சொல்லை விட கூடுதல் பாதுகாப்பு அடுக்கைச் சேர்க்கிறது. ஒருமுறை கடவுச்சொல் ஒரு குறிப்பிட்ட காலத்திற்கு மட்டுமே செல்லுபடியாகும் தன்மை கொண்டது, அதன் பிறகு அது தானாகவே காலாவதியாகிவிடும். இதனால் ஒருவேளை இந்தக் குறியீடு திருடப்பட்டாலும், அதன் பயன்பாடு ஒருமுறைக்கு மேல் இருக்காது என்பதால், பாதுகாப்பானது என கருதப்படுகிறது. இணைய வங்கி பரிவர்த்தனைகள், இணையவழி கொள்முதல்கள் மற்றும் சமூக வலைத்தள கணக்குகளில் நுழைவது போன்ற பல இடங்களில் இந்த ஒருமுறை கடவுச்சொல் முறை பயன்படுத்தப்படுகிறது.

## வகைகள்
;நேர அடிப்படையிலான ஒருமுறை கடவுச்சொல்
இது ஒரு குறிப்பிட்ட கால இடைவெளியில் தானாகவே மாறும் குறியீடுகளை உருவாக்கும். ஒரு மறைமுகக் குறியீடும், நேரமும் ஒரு வழிமுறைக்குள் பயன்படுத்தப்பட்டு இந்தக் குறியீடு உருவாக்கப்படும். இந்த வகைக் குறியீடுகள் பொதுவாக அங்கீகாரப் பயன்பாடுகளிலும் (Authenticator Apps) பயன்படுத்தப்படுகின்றன.

;நிகழ்வு அடிப்படையிலான ஒருமுறை கடவுச்சொல்
இது ஒரு நிகழ்வு நடக்கும்போது (எ.கா. உள்நுழைய முயற்சிக்கும்போது) உருவாக்கப்படும். ஒவ்வொரு முறையும் பயனர் உள்நுழைய அல்லது ஒரு செயலைச் செய்ய முயற்சிக்கும்போது, ஒரு புதிய குறியீடு உருவாக்கப்பட்டு அனுப்பப்படும்.

;சவால்-பதில் முறை
இது பயனருக்கு ஒரு கேள்வி போல சவாலாக அனுப்பி அதற்கான சரியான பதிலை வழங்கி உள்நுழையச் செய்யும் முறை.

## பெறும் வழிகள்

;குறுஞ்செய்திச் சேவை மூலம் :
கைபேசிக்குக் குறுந்தகவலாக கடவுச்சொல் வரும்.

;மின்னஞ்சல் மூலம் :
மின்னஞ்சலுக்கு ஒரு கடவுச்சொல் வரும்.

;சிறப்புக் கருவிகள் :
கைபேசியில் நிறுவப்படும் செயலிகள் அல்லது தனி கருவிகள் (RSA SecurID) தேவையான போது குறியீடு காட்டும்.

;காகிதப்பட்டியல் :
முன்னரே எழுதிக் கொண்ட கடவுச்சொற்களை தேவையானபோது பயன்படுத்தலாம்.

## பாதுகாப்பு மற்றும் பயன்பாடு
ஒருமுறை கடவுச்சொல் முறை வழக்கமான நிலையான கடவுச்சொற்களை விட அதிக பாதுகாப்பை வழங்குகிறது. காரணம் நிலையான கடவுச்சொற்கள் திருடப்பட்டாலோ அல்லது ஊகிக்கப்பட்டாலோ மீண்டும் மீண்டும் பயன்படுத்தப்படலாம். ஆனால் ஒருமுறை கடவுச்சொற்கள் ஒரே ஒரு பயன்பாட்டிற்கு மட்டுமே என்பதாலும், குறுகிய காலத்திற்கு மட்டுமே செல்லுபடியாகும் என்பதாலும், இந்தக் குறியீடு திருடப்பட்டாலும், அது மீண்டும் பயன்படுத்தப்பட முடியாததால், பயனரின் கணக்கிற்கான அத்துமீறிய அணுகலின் ஆபத்து குறைகிறது. இணைய வங்கிச் சேவைகள், இணையவழி வர்த்தகம், மின்னணு அரசாங்க சேவைகள், சமூக வலைத்தளங்கள் மற்றும் பல முக்கியமான இணையக் கணக்குகளில் இந்த ஒருமுறை கடவுச்சொல் முறை இரண்டாம் நிலை பாதுகாப்பு அங்கீகார முறையாக பரவலாகப் பயன்படுத்தப்படுகிறது. இதன் மூலம் பயனர் தனது கணக்கிற்கான பாதுகாப்பை மேம்படுத்திக்கொள்ள முடியும்.

## மேற்கோள்கள்

பகுப்பு:கணினியியல்
கோலியன்குளம்

**கோலியன்குளம்** (*Koliyankulam*) இந்தியாவின் தமிழ்நாட்டிலுள்ள திருநெல்வேலி மாவட்டத்தில் இருக்கும் வள்ளியூர் ஊராட்சி ஒன்றியத்தில் அமைந்துள்ளது. இராதாபுரம் அருகே உள்ள கோலியன்குளம் கிராமம் இராதாபுரம் சட்டமன்றத் தொகுதிக்கும் திருநெல்வேலி மக்களவைத் தொகுதிக்கும் உட்பட்டதாகும். இக்கிராமத்தின் அஞ்சல் குறியீட்டு எண் 627116 ஆகும்.

## மேற்கோள்கள்

பகுப்பு:திருநெல்வேலி மாவட்டத்திலுள்ள ஊர்களும் நகரங்களும்
சங்கனாபுரம்

**சங்கனாபுரம்**,தமிழ்நாட்டின் திருநெல்வேலி மாவட்டத்தில் உள்ள வள்ளியூர் ஊராட்சி ஒன்றியத்தில் அமைந்துள்ளது. இந்த ஊராட்சி, ராதாபுரம் சட்டமன்றத் தொகுதிக்கும் திருநெல்வேலி மக்களவைத் தொகுதிக்கும் உட்பட்டதாகும்.

**அஞ்சல் குறியீடு:** 627114.

**கோவில்**: ஸ்ரீ வடபத்திரகாளி அம்மன் கோவில்.

**பள்ளி:** இந்து நடுநிலைப்பள்ளி உள்ளது.

**மருத்துவமனை:**ஆரம்ப சுகாதார நிலையம்**.**
கோபால்கஞ்ச் சட்டமன்றத் தொகுதி

**கோபால்கஞ்ச் சட்டமன்றத் தொகுதி** (Gopalganj Assembly constituency) என்பது இந்தியாவின் பீகார் மாநில சட்டப்பேரவையில் உள்ள 243 சட்டமன்றத் தொகுதிகளில் ஒன்றாகும். இத்தொகுதியானது கோபால்கஞ்ச் மாவட்டத்தில் அமைந்துள்ளது. இது கோபால்கஞ்சு மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும்.

## சட்டமன்ற உறுப்பினர்கள்

^ இடைத்தேர்தல்

## தேர்தல் முடிவுகள்
### 2025

### 2020

## மேற்கோள்கள்

பகுப்பு:பீகாரின் சட்டமன்றத் தொகுதிகள்
முலியில் கிருஷ்ணன்

**முலியில் கிருஷ்ணன்** (*Muliyil Krishnan*)  கண்ணூர் மாவட்டத்தில் 19 ஆம் நூற்றாண்டின் முன்னோடிகளில் ஒருவராக இருந்தார். உயர் கல்வியைப் பெற்ற அரிதான சிலரில் மொழியியலாளராக தனது அடையாளத்தை உருவாக்கினார். கண்ணூரில் மலையாள ஆசிரியராகபணியாற்றினார். பின்னர், சென்னை மாநிலக் கல்லூரியில் மலையாளப் பேராசிரியராகப் பணியாற்றினார்.

## மேற்கோள்கள்

பகுப்பு:1901 இறப்புகள்
பகுப்பு:1845 பிறப்புகள்
பகுப்பு:இந்தியப் பயிற்றுநர்கள்
கோலக்கு சமல்

**கோலக்கு சமல்** (*Golak Samal*)  இந்தியாவைச் சேர்ந்த ஒரு கால்பந்து வீரரும் தடகள வீரருமாவார். ஒரிசா மாநிலத்தைச் சேர்ந்த இவர் இந்திய கால்பந்து அணிக்காக முன்கள வீரராக விளையாடினார்..

## தொழில்
1946 முதல் 1955ஆம் ஆண்டு வரை கிட்டத்தட்ட பத்து ஆண்டுகள் சந்தோசு கோப்பை போட்டியில் கோலக்கு சமல் ஒரிசா மாநிலத்தைப் பிரதிநிதித்துவப்படுத்தினார். 1950–51 ஆம் ஆண்டு கல்கத்தாவில் நடைபெற்ற சந்தோசு கோப்பை போட்டியின் அரையிறுதிக்கு முன்னேறிய ஒரிசா அணியில் ஒருவராக இடம்பெற்றிருந்தார்.

100 மீட்டர் ஓட்டம், நீளம் தாண்டுதல் மற்றும் கம்பு ஊன்றி தாண்டுதல் போன்ற தடகளப் போட்டிகளிலும் பங்கேற்றார். 1948ஆம் ஆண்டு கம்பு ஊன்றி தாண்டுதல் போட்டியில் கோலக்கு சமல் தேசிய தங்கப் பதக்கத்தை வென்றார். 1946 முதல் 1962 வரை நடைபெற்ற தேசிய தடகள வெற்றியாளர் போட்டிகளில் ஒரிசாவைப் பிரதிநிதித்துவப்படுத்தினார்.

## பன்னாட்டுப் போட்டிகள்
1955ஆம் ஆண்டு ஆப்கானித்தானுக்கு சுற்றுப்பயணம் செய்த இந்திய தேசிய அணியில் கோலக்கு சமல் இடம் பெற்றிருந்தார்.

## தனிப்பட்ட வாழ்க்கை
கோலக்கு சமல் ஒடிசா அரசின் விளையாட்டுத் துறையில் கால்பந்து பயிற்சியாளராகப் பணியாற்றினார். இவரின் மகன் எரிக் சமலும் ஒரிசா அணியைப் பிரதிநிதித்துவப்படுத்தினார். 2001 ஆம் ஆண்டில் விளையாட்டு மேம்பாட்டிற்காக பிச்சூ பட்நாயக் விருதைப் பெற்றார்.

## மேற்கோள்கள்

பகுப்பு:2008 இறப்புகள்
பகுப்பு:இந்தியத் தடகள வீரர்கள்
பகுப்பு:காற்பந்தாட்ட வீரர்கள்
பகுப்பு:ஒடிசா நபர்கள்
சிங்பா மலைப்பூவரசு சரணாலயம்

**சிங்பா மலைப்பூவரசு சரணாலயம்** (*Shingba Rhododendron Sanctuary*) என்பது இந்திய மாநிலமான சிக்கிமில் உள்ள ஓர் இயற்கை பூங்காவாகும். இங்கு நாற்பது வகையான மலைப்பூவரசு மரங்கள் உள்ளன. வடக்கு சிக்கிம் மாவட்டத்தில் லாச்சுங்கின் வடக்கே உள்ள யும்தாங் பள்ளத்தாக்கில் இச்சரணாலயம் அமைந்துள்ளது. பூங்காவில் கல்லினாகோ நெமோரிகோலா எனப்படும் பெரிய மலை உள்ளான் மற்றும் ஆக்டினோடுரா நிபாலென்சிசு எனப்படும் பயமூட்டும்-தொண்டை சிரிப்பான் ஆகியவை இங்குள்ள பறவைகளில் அடங்கும்.  சிங்பா மலைப்பூவரசு சரணாலயம் புனித இமயமலை நிலப்பரப்பின் ஒரு பகுதியாகும்.

## மேற்கோள்கள்

பகுப்பு:சிக்கிம்
பகுப்பு:மங்கன் மாவட்டம்
பகுப்பு:சிக்கிம் காட்டுயிர் காப்பகங்கள்
வாக்பதானந்தா

**வாக்பதானந்தா** (1885 &ndash; அக்டோபர் 1939) என்று பிரபலமாக அறியப்படும் **வயலேரி குஞ்ஞிகண்ணன் குருக்கள்** (*Vayaleri Kunhikkannan Gurukkal*)  பிரித்தானிய இந்தியாவில் ஒரு இந்து மதத் தலைவராகவும் சீர்திருத்தவாதியாகவும் இருந்தார். “ஆத்மவித்யா சங்கம்” என்பதை நிறுவினார். இது அடிப்படையில் மாற்றத்தை விரும்பும் தொழில் வல்லுநர்கள் மற்றும் அறிஞர்களின் குழுவாகும். இவர், மேலும் உரலுங்கல் தொழிலாளர் ஒப்பந்த கூட்டுறவு சங்கத்தையும் உருவாக்கினார்.

## வாழ்க்கை வரலாறு
1885 ஆம் ஆண்டில் கூத்துப்பறம்புக்கு அருகிலுள்ள பட்டியோமில் ஒரு ஈழவர் குடும்பத்தில் பிறந்த வாக்பதானந்தா பாரம்பரிய குரு-குலக் கல்வி முறையில் படித்தார். இவர் இந்து சமய வேதங்கள், மெய்யியல் போன்றவற்றில் தேர்ச்சி பெற்றார். பின்னர் பல ஊர்களுக்கு பயணம் செய்து, ஒரு சிறந்த மற்றும் சமத்துவ சமுதாயத்திற்காக உலகளாவிய இரட்டைத்தன்மை பற்றிய போதனைகளைப் பரப்பினார். பின்னர், கோழிக்கோட்டில் சமசுகிருதப் பள்ளியைத் தொடங்கினார். அதே நேரத்தில் பிரம்ம சமாஜத்தின் செயல்பாடுகளில் மிகுந்த ஆர்வம் காட்டினார். 1920 ஆம் ஆண்டில் வாக்பதானந்தாவால் நிறுவப்பட்ட “ஆத்மவித்யா சங்கம்” என்று அழைக்கப்படும் இந்த அமைப்பு மலபாரில் சமூக மாற்றத்தின் முக்கிய சக்தியாக இருந்தது. நாராயணகுருவைப் போலவே, வாக்பதானந்தாவும் ஆதி சங்கரரின் அத்வைதப் பாதையைப் பின்பற்றினார்.

## இயக்கம்
1917 ஆம் ஆண்டில், வாக்பதானந்தா “ஆத்மவித்யா சங்க”த்தை நிறுவி அதன் கொள்கைகளை “ஆத்மவித்யா” என்ற தலைப்பில் வெளியிட்டார். அதே காலத்தில் நாராயணகுருவால் நிறுவப்பட்ட “ஸ்ரீ நாராயண அறக்கட்டளை”யைப் போலல்லாமல், ஆத்மவித்யா சங்கம் பெரும்பாலும் தொழில் வல்லுநர்களையும் அறிஞர்களையும் கொண்டிருந்தது. மேலும், சீர்திருத்தத்திற்கான மதச்சார்பற்ற அணுகுமுறையைக் கொண்டிருந்தது. இப்பகுதியின் விவசாயிகளிடையே வர்க்க அமைப்புகளின் வளர்ச்சியை முன்னேற்றுவதில் இது முக்கியப் பங்கு வகித்தது. அதிகப்படியான நிலப்பிரபுத்துவ மற்றும் மத மரபுவழி நிறுவனத்திற்கு எதிர்ப்பாக மார்க்சிய-லெனினிச கருத்துக்களை பரப்பியது. பொருளாதார சுரண்டல் மற்றும் அதை ஆதரிப்பதில் வெளிநாட்டு அரசாங்கங்களின் பங்கு ஆகிய இரண்டையும் வாக்பதானந்தாவே விமர்சித்தார்.

1925 ஆம் ஆண்டில் உரலுங்கல் தொழிலாளர் ஒப்பந்த கூட்டுறவு சங்கத்தை உருவாக்க வாக்பதானந்தா ஊக்கமளித்தார்.

## இதனையும் காண்க

* அய்யத்தான் கோபாலன்
* பிரம்மானந்த சுவாமி சிவயோகி
* பத்மநாபன் பல்பு
* போத்தேரி குஞ்சாம்பு வக்கீல்

## மேற்கோள்கள்

**நூல் ஆதாரங்கள்**

*
*

## மேலும் வாசிக்க
*
## வெளி இணைப்புகள்
* vagbhatananda Atmavidya Sangham (Malayalam)

பகுப்பு:இந்திய சமுதாய மறுமலர்ச்சியாளர்கள்
பகுப்பு:1885 பிறப்புகள்
பகுப்பு:1939 இறப்புகள்
வழியாம் புதூர்

வழியாம் புதூர் (Valiyam Pudur) தமிழ்நாட்டின் கரூர் மாவட்டத்தில் உள்ள தாந்தோணி வட்டத்தில் வெள்ளியணை ஊராட்சியில் அமைந்துள்ளது.  வேளாண்மை தொழிலை பிரதான தொழிலாக கொண்டுள்ளது.
சோம்பு சிகரம்

**சோம்பு சிகரம்** (*Chombu*) என்பது இந்தியாவின் சிக்கிம் மாநிலத்திற்கு வடக்கே அமைந்துள்ள 6,362 மீ (20,873 அடி) உயரமுள்ள ஒரு மலைச் சிகரமாகும்.

## அமைவிடம்
சோம்பு சிகரம் வடக்கு சிக்கிமுடன் ஒப்பீட்டளவில் தனிமைப்படுத்தப்பட்ட பகுதியில், தங்கு-யுமேசாண்டோங்கு கணவாய்க்குச் செல்லும் பாதையில் அமைந்துள்ளது. இதன் மேற்புடைப்பு 1,034 மீ (3,392 அடி) ஆகும்.

## மலையேற்றம்
சோம்பு சிகரத்தின் மீது ஏறுதல்கள் பற்றிய ஆவணப்படுத்தப்பட்ட தகவல்கள் எதுவும் இல்லை. மேலும், திபெத்திய எல்லைக்கு அருகாமையில் இருப்பதால், இச்சிகரத்தில் ஏறுவதும் கண்டிப்பாகக் கட்டுப்படுத்தப்படுகிறது.

## மலையேறும் முயற்சிகள்
2019  மற்றும் 2022ஆம் ஆண்டுகளில், இலண்டனைச் சேர்ந்த இரண்டு மலையேறுபவர்கள் இச்சிகரத்தை ஏற மூன்று முறை முயற்சித்தனர். ஆனால் அவை தோல்வியடைந்தன. சிகரம் இன்னும் ஏறப்படவில்லை.

## மேற்கோள்கள்

பகுப்பு:சிக்கிமில் உள்ள மலைகள்
கிம்மிகெலா சுலி

**கிம்மிகெலா சுலி** (*Gimmigela Chuli*) என்பது இமயமலையில் உள்ள இரண்டு மலைச்சிகரங்களாகும். இரட்டை சிகரங்கள் அல்லது தி டுவின்சு என்ற பெயராலும் இவை அறியப்படுகின்றன. நேபாளத்தின் மேச்சி மண்டலத்திலுள்ள தாப்லேசங்கு மாவட்டத்திற்கும் மற்றும் இந்தியாவின் சிக்கிம் மாநிலத்திற்கும் இடையேயான எல்லையில் அமைந்துள்ளது.

## அமைவிடம்
கடல் மட்டத்திலிருந்து 7,350 மீ (24,110 அடி) உயரத்தில் கிம்மிகெலா சுலி சிகரம் உள்ளது. இதன் மேற்புடைப்பு 432 மீ (1,417 அடி) உயரம் உள்ளது. கஞ்சஞ்சங்கா மலையிலிருந்து வடகிழக்கில் சுமார் 4.2 கிமீ (2.6 மைல்) தொலைவில் அமைந்துள்ளது.

கிம்மிகெலா சுலி மலையில் 7,005 மீ (22,982 அடி) மீட்டர் உயரமுள்ள கிம்மிகெலா சுலி II என்ற துணை சிகரமும் உள்ளது. இதன் மேற்புடைப்பு 185 மீ (607 அடி) உயரம் உள்ளது. சில நேரங்களில் "கிம்மிகெலாவின் சகோதரி" என்று அழைக்கப்படும் இந்த துணை சிகரம், முற்றிலும் இந்தியாவிற்குள் அமைந்துள்ளது. கிம்மிகெலா I மற்றும் கிம்மிகெலா II ஆகிய இரண்டு சிகரங்களும் சேர்ந்து "இரட்டை சிகரங்கள்" என்று அழைக்கப்படுகின்றன.

## மலையேற்ற வரலாறு
1993ஆம் ஆண்டு சிக்கிமில் இருந்து கிழக்கு முகடு வழியாக மேற்கு (பிரதான) சிகரத்தை அடைய சப்பானிய மலையேற்றக் குழு பயணம் மேற்கொண்டது. இக்குழுவின் பயணத் தலைவர் மசனோரி சாடோவின் மரணத்தை தொடர்ந்து 1993 ஆம் ஆண்டு அக்டோபர் மாதம் 18 ஆம் தேதியன்று இம்முயற்சி முடிவடைந்தது. கிம்மிகெலா II இன் முதல் ஏற்றத்தை இந்தக் குழு அடைந்து, இரண்டு சிகரங்களையும் இணைக்கும்  கிம்மிகெலா I சிகரத்திற்கு செல்லும் முயற்சியில் இருந்தபோது, ​​சாடோ 35 மீட்டர் (115 அடி) உயரத்தில் ஒரு மறைந்திருந்த பள்ளத்தில் விழுந்தார். மற்ற குழு உறுப்பினர்கள் முயற்சிகள் மேற்கொண்டபோதும் அவரது உடல் மீட்கப்படவில்லை. இதனால் பயணம் நிறுத்தப்பட்டது.

ஓர் ஆண்டு கழிந்த பின்னர் 1994ஆம் ஆண்டு அக்டோபர் மாதத்தில் முன்னதாக 1993ஆம் ஆண்டில்  தோல்வியுற்ற பயணக்குழுவின் மற்ற உறுப்பினர்கள் மீண்டும் முயற்சித்து கிம்மிகெலா I சிகரத்தை அடைந்தனர்.

## மேற்கோள்கள்

## வெளி இணைப்புகள்
* Gimmigala Chuli on Peakery

பகுப்பு:சிக்கிமில் உள்ள மலைகள்
இரா. சே. சிறீதர்

**இரா. சே. சிறீதர்** (*R. S. Sridhar*)(21 செப்டம்பர் 1937-5 ஏப்ரல் 2005) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் சென்னை மாவட்டம் கோட்டூர் பகுதியினைச் சேர்ந்தவர். இவர் மயிலாப்பூர் பி. எஸ். உயர்நிலைப் பள்ளியில் கல்வி பயின்றுள்ளார். திராவிட முன்னேற்றக் கழகத்தினைச் சார்ந்த இவர், 1989ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் சைதாப்பேட்டை சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.
## மேற்கோள்கள்

பகுப்பு:8 ஆவது தமிழ்நாடு சட்டமன்ற உறுப்பினர்கள்
பகுப்பு:திராவிட முன்னேற்றக் கழக அரசியல்வாதிகள்
பகுப்பு:1937 பிறப்புகள்
பகுப்பு:2005 இறப்புகள்
அழகர்கோவில் பதினெட்டாம்படி கருப்பண்ணசாமி சன்னதி

**அழகர்கோவில் பதினெட்டாம்படி கருப்பண்ணசாமி சன்னதி**,தமிழ்நாட்டின் மதுரை மாவட்டம், மேலூர் ஊராட்சி ஒன்றியத்தில் உள்ள அழகர்கோவில் ஊராட்சியில் அமைந்த அழகர் கோவில் வாசலிலில் உள்ள இராஜ கோபுரத்தின் கதவுகளில் அமைந்துள்ளது. அழகர் கோவிலின் காவல் தெய்வம் பதினெட்டாம்படி கருப்பண்ணசாமி ஆவார். உருவம் இல்லாத கருப்பண்ணசாமியை ஆண்டிற்கு ஒரு ஒரு முறை மட்டும் ஆடி மாத பௌர்ணமி அன்று திறக்கப்படும். சந்தனம் பூசிய பெரிய கோபுரக் கதவை கருப்பண்ணசாமியாக அருவமாகக் கருதி வணங்கிவிட்டு தான் அழகர்கோயில் சுந்தரராஜ பெருமாளைத் தரிசனம் செய்வது மரபு.

## சித்திரைத் திருவிழா
மதுரை சித்திரைத் திருவிழாவின் போது அழகர்கோவில் சுந்தரராஜப் பெருமாள் கள்ளழகர் வேடம் தரித்து அழகர் கோவிலிருந்து மதுரைக்கு கிளம்பும் போது, கள்ளழகர் அணிந்திருக்கும் நகைகளை 18ஆம் படி கருப்பண்ணசாமி சன்னதி முன்பாக வைத்து கணக்கு காட்டுவார்.கள்ளழகர் மதுரையில் வைகை ஆற்றில் இறங்கிட்டு பக்தர்களுக்கு தரிசனம் அளித்து விட்டு அழகர் மலைக்கு திரும்ப போகும் போது கருப்பண்ணசாமியிடம் மீண்டும் நகைக் கணக்கு காண்பித்து விட்டுதான் கள்ளழகர் கோவிலுக்கு உள்ளே செல்வது வழக்கம்..
## தொன்ம வரலாறு
கேரள மன்னர் ஒருவர் அழகர் கோவிலையும், இத்தளத்தின் செல்வங்களையும் அபகரிக்க எண்ணி, கள்ளழகர் சிலையை கேரளதிற்க்கு கடத்திச் செல்ல, 18 கேரளா மந்திரவாதிகளையும் அவர்களுக்கு பாதுகாவலாக கருப்பு என்கிற தெய்வ சக்தி படைத்த ஒருவரையும் அழகர் கோவிலுக்கு அனுப்பி வைத்தார். 

அழகர் கோவிலுக்கு வந்த 18 மந்திரவாதிகள், அழகரையும், அவரின் தங்க நகைகளையும் கொள்ளையடிக்க கருவறைக்குள் சென்றனர். இச்செயலை அறிந்த ஊர் மக்கள் திரண்டு வந்து 18 மந்திரவாதிகளை கொன்று, களிமண்ணால் செய்த 18 படிக்கட்டுகளில் புதைத்தனர். தவறேதும் செய்யா கருப்பனை கொள்ள மக்களுக்கு மனம் வரவில்லை. எனினும் அவன் மந்திரவாதிகளுக்கு துணை புரிந்த காரணத்தினாலும், அவர் தெய்வ சக்தி கொண்டிருந்ததாலும் அவரை கொல்லாமல் விட்டுவிட்டனர். ஆனால் அவரை தண்டிக்க, அழகர் கோவிலுக்கும் இம்மலைக்கும் அவரை நிரந்திர காவலர் ஆகினர். பின்னாளில் அவரே காவல் தெய்வமாய் வணங்க பெற்றார். 

அப்போது கருப்பசாமியை அழைத்த அழகர், தன்னையும், அழகர் மலையையும் காவல் காத்துக்கொண்டு அழகர் கோவிலிலே தங்கி இருக்க அருள்புரிந்தார். அது முதல் கருப்பண்ணசாமி அழகர் கோவிலின் காவல் தெய்வமாக உள்ளார். 
## திருவிழா
ஆடி மாத பௌர்ணமி அன்று காலையில் அழகர் தேரோட்டம் நடைபெறும். இரவு அன்று பதினெட்டாம்படி கருப்பண்ணசாமி சன்னதி கதவுகள் திறக்கப்பட்டு, பரம்பரை பூசாரிகளால் கதவுகளுக்கு குடம் குடமாக சந்தனம் பூசி, நீண்ட பூமாலைகள் அணிவித்து, நீண்ட அரிவாள்கள் சாத்தி வழிபாடுகள் நடைபெறும். மேலும் கருப்பண்ணசாமி சன்னதியில் உள்ள 18 படிகளை சித்தர்களாக் கருதி சிறப்பு தீபாராதனை நிகழ்ச்சிகள் நடைபெறும்.கருப்பண்ணசாமியை குலதெய்வமாக கொண்ட குடும்பத்தினர் கிடா வெட்டி படையலிட்டு அன்னதானம் செய்வர்.
## இதனையும் காண்க
* பழமுதிர்சோலை முருகன் கோயில் (அழகர் மலை)
* ராக்காயி  அம்மன் கோயில் (அழகர் மலை)
* நூபுர கங்கை தீர்த்தம் (அழகர் மலை)
* அழகர் கோயில் தேரோட்டம்
## மேற்கோள்கள்

## வெளி இணைப்புகள்
*அழகர் கோயில் 18ம் படி கருப்பண்ண சுவாமி ராஜ கோபுரத்தின் கதவு ரகசியம்

பகுப்பு:மதுரை மாவட்டத்திலுள்ள இந்துக் கோயில்கள்
அம்ரித்பால் சிங் (நீளம் தாண்டும் வீரர்)

**அம்ரித்பால் சிங்** (*Amritpal Singh*) இந்தியாவைச் சேர்ந்த ஒரு தடகள வீரராவார். பஞ்சாப் மாநிலத்தைச் சேர்ந்த இவர் நீளம் தாண்டுதல் விளையாட்டில் நிபுணத்துவம் பெற்றவராக இருந்தார். 1983ஆம் ஆண்டு அக்டோபர் மாதம் 6ஆம் தேதியன்று சங்குரூர் நகரத்தில் பிறந்தார். 2004 முதல் 2013ஆம் ஆண்டு வரை தேசிய சாதனையைப் படைத்தவராகத் திகழ்ந்தார்.

## தொழில்
2004ஆம் ஆண்டு மார்ச்சு மாதம் 16ஆம் தேதியன்று புது தில்லியில் நடைபெற்ற 10ஆவது கூட்டமைப்பு  கோப்பை தடகள வெற்றியாளர் போட்டியில் 8.08 மீட்டர் தூரம் தாண்டி, டி.சி. யோகன்னனின் 30 ஆண்டுகால சாதனையை முறியடித்தார்.  இறுதியில் 2013 ஆம் ஆண்டில் குமாரவேல் பிரேம்குமார் 8.09 மீட்டர் நீளம் தாண்டி அம்ரித்பால் சிங்கின் சாதனையை முறியடித்தார்.

எட்டு மீட்டர் நீளம் தாண்டிய நான்கு இந்தியர்களில் அம்ரித்பால் சிங்கும் ஒருவராக இருந்தார். டி.சி. யோகன்னன் (1974), சஞ்சய் குமார் ராய் (2000), மற்றும் 2013ஆம் ஆண்டில் குமரவேல் பிரேம்குமார் ஆகியோர் மற்ற மூவராவர்.

2004ஆம் ஆண்டு நடைபெற்ற ஏதென்சு ஒலிம்பிக்கிற்கான தகுதி விதிமுறையான 8.05 மீட்டரை சிங் கடந்துவிட்டாலும், திருப்தியற்ற வடிவம் மற்றும் உடற்தகுதி காரணமாக இவர் போட்டியில் கலந்து கொள்ளவில்லை.

## மேற்கோள்கள்

## வெளி இணைப்புகள்
*

பகுப்பு:1983 பிறப்புகள்
பகுப்பு:வாழும் மக்கள்
பகுப்பு:இந்திய நீளந்தாண்டல் வீரர்கள்
பகுப்பு:பஞ்சாப் நபர்கள்
து. திருமூர்த்தி

**து. திருமூர்த்தி** (*D. Thirumurthy*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் செங்கல்பட்டு மாவட்டம் தாம்பரம் மாநகரைச் சேர்ந்தவர். விழுப்புரம் நகராட்சி பள்ளியிலும், பச்சையப்பன் கல்லூரியிலும் பயின்ற இவர், மருத்துவக் கல்வியினைச் சென்னை, இசுடான்லி மருத்துவக் கல்லூரியில் முடித்துள்ளார். திராவிட முன்னேற்றக் கழகத்தினைச் சார்ந்த இவர், 1989ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் திருப்போரூர் சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.
## மேற்கோள்கள்

பகுப்பு:9 ஆவது தமிழ்நாடு சட்டமன்ற உறுப்பினர்கள்
பகுப்பு:திராவிட முன்னேற்றக் கழக அரசியல்வாதிகள்
பகுப்பு:1933 பிறப்புகள்
கே. சுரேந்திரன்

**கே. சுரேந்திரன்** (*K. Surendran*, 22 பிப்ரவரி 1921 - 9 ஆகத்து 1997) என்பவர் ஒரு மலையாள புதின எழுத்தாளராவார். 1963 ஆம் ஆண்டு *மாயா* புதினத்துக்காக கேரள சாகித்ய அகாதமி விருதையும், 1994 ஆம் ஆண்டு *குரு* புதினத்துக்காக வயலார் விருதையும் பெற்றார்.

## வாழ்க்கை வரலாறு
சுரேந்திரன் கேரள மாநிலத்தின் கொல்லம் மாவட்டத்தில் உள்ள ஓச்சிறையில் 1921 பிப்ரவரி 22 அன்று பிறந்தார். இவர் இந்திய அஞ்சல் துறையில்  பணியாற்றினார்;  முழுநேர எழுத்தாளராக மாறவேண்டி 1965 இல் தனது வேலையைவிட்டு விலகினார். இவர் மலையாளத்தில் பத்து புதினங்கள், நான்கு நாடகங்கள் மற்றும் பல புத்தகங்களை  எழுதியுள்ளார். 1963 ஆம் ஆண்டு *மாயா* புதினத்துக்காக கேரளச் சாகித்திய அகாதமி விருதையும், 1994 ஆம் ஆண்டு *குரு* புதினத்துக்காக வயலார் விருதையும் பெற்றார். 1997 ஆம் ஆண்டு இவருக்கு சாகித்ய அகாதமி பெல்லோஷிப் வழங்கப்பட்டது. சுரேந்திரன் 1997 ஆகத்து 9 அன்று இறந்தார்.

## தேர்ந்தெடுக்கப்பட்ட படைப்புகள்

; புதினங்கள்

[thumb| கேரள சாகித்ய அகாடமி வழங்கிய பெல்லோஷிப் சான்றிதழை [எம். டி. வாசுதேவன் நாயர்|எம்.டி. வாசுதேவன் நாயரிடம் கே. சுரேந்திரன் பெறுகிறார்.]]

* *மாயா*
* *தலம்*
* *ஜ்வாலா*
* *காட்டுக்குரங்கு*
* *சக்தி*
* *பிக்ஷாம்தேஹி*
* *மரணம் துர்பலம்*
* *க்ஷணபிரபச்சஞ்சலம்*
* *அருணா*
* *சீதாயனம்*
* *படகா*
* *குரு*

; நாடகங்கள்

* *பாலி*
* *அரக்கிளம்*
* *பலுங்கு பத்ரம்*
* *அனஸ்வரமனுஷ்யன்*

; மற்றவை

* *மனுஷ்யவஸ்தா*
* *குமாருவின்டே பால்யம்*
* *நாவல்ஸ்வரூபம்*
* *சுரேந்த்ராந்தே பிரபந்தங்கள்*
* *குமரன் ஆசான்*
* *டால்ஸ்டாய்யுதே கதா*
* *தஸ்தாயெவ்ஸ்கியுதே கதா*
* *கலயும் சமன்யஜனங்களும்*
* *ஜீவிதாவும் ஞானும்*

## மேற்கோள்கள்

பகுப்பு:கொல்லம் மாவட்ட மக்கள்
பகுப்பு:1997 இறப்புகள்
பகுப்பு:1921 பிறப்புகள்
பகுப்பு:மலையாள எழுத்தாளர்கள்
சீவான் சட்டமன்றத் தொகுதி

**சீவான் சட்டமன்றத் தொகுதி** *(Siwan Assembly Constituency)* என்பது இந்தியாவின் பீகார் மாநில சட்டப்பேரவையில் உள்ள 243 சட்டமன்றத் தொகுதிகளில் ஒன்றாகும். இத்தொகுதியானது சீவான் மாவட்டத்தில் அமைந்துள்ளது. இது சீவான் மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும். 2015 பீகார் சட்டப்பேரவைத் தேர்தலில், மின்னணு வாக்குப்பதிவு இயந்திரங்கள் பொருத்தப்பட்ட 36 இடங்களில் சீவான் தொகுதியும் ஒன்றாகும்.
## சட்டமன்ற உறுப்பினர்கள்

## தேர்தல் முடிவுகள்
### 2020

## மேற்கோள்கள்

பகுப்பு:பீகாரின் சட்டமன்றத் தொகுதிகள்
ஆடுதுறை - 51

**ஆடுதுறை - 51** அல்லது **ஏடிடீ - 51** *(ADT 51), சுட்டுப் பெயர்: (AD 09367), முன்மொழிவு எண்: (IET 23617)* எனப்படும் இந்த நெல் வகை, **BPT 5204** மற்றும்  மேம்படுத்தப்பட்ட வெள்ளைப் பொன்னி ஆகிய நெல் இரகங்களின் வழித்தோன்றலாக உருவாக்கப்பட்ட தமிழ்நாட்டின் நெல் வகையாகும்.

## வெளியீடு
தமிழக தஞ்சை மாவட்டத்தின், ஆடுதுறையில் அமைந்துள்ள TRRI நிறுவனத்தால் 2017 ஆம் ஆண்டு, **ஆடுதுறை - 51** நெல் இரகத்தை வெளியிடப்பட்டதாக அறியப்படுகிறது.

## காலம்
மத்திய மற்றும் நீண்டகால நெற்பயிர்களில் ஒன்றான இது, 155 - 160 நாட்களில் அறுவடைக்கு வரக்கூடியதாகவும், விதைப்புப் பருவதிற்கு ஆகத்து முதல் செப்டம்பர் வரையிலான சம்பாப் பருவம் ஏற்றதாக கூறப்படுகிறது.

## சாகுபடி
தமிழகத்தின் காவிரி கழிமுகப் பகுதியில் ஒற்றைப் பருவ கால்வாய் சார்ந்த நெல் வளரும் பகுதிகளுக்கு நன்கு பொருந்தக்கூடியதாக பரிந்துரைக்கப்படுகிறது.

## மகசூல்
**CR 1009** நெல் இரக்கத்தை ஒத்த சமையல் குணங்கள் உள்ளதாக கூறப்படும் இந்நெல் வகை, ஒரு எக்டேருக்கு சுமார் 6533 கிலோவாக பதிவு செய்துள்ளது. இது **CR 1009** *(5947 கிலோ/எக்டேர்) மற்றும் *'ADT 50*' (5796 கிலோ/எக்டேர்) * ஐ விட முறையே 9.8 மற்றும் 12.7 சதவீதம் அதிகமாகும். தஞ்சாவூர் மாவட்டம் திருவிசநல்லூரில் இது 10036 கிலோ/எக்டேர் என்ற அதிகபட்ச மகசூலை வெளிப்படுத்தியது குறிப்பிடத்தக்கதாகும்.

## சான்றுகள்

பகுப்பு:நெல் வகைகள்
பகுப்பு:தமிழ்நாட்டின் நெல் வகைகள்
பெரும்படவம் ஶ்ரீதரன்

**பெரும்படவம் ஸ்ரீதரன்** (*Perumbadavam Sreedharan*, பிறப்பு: 12 பிப்ரவரி 1938) என்பவர்  கேரளத்தைச் சேர்ந்த மலையாள எழுத்தாளர் ஆவார். இவர் கேரளச் சாகித்திய அகாதமியின் முன்னாள் தலைவர் ஆவார். இவர் பல புதினங்களையும், சிறுகதைகளையும் எழுதியுள்ளார். *ஒரு சங்கீர்த்தனம் போல* (1993) என்பது இவரது சிறந்த புதினங்களில் ஒன்றாகும். அதற்காக இவர் 1996 ஆண்டு வயலார் விருதைப் பெற்றார்.  *அஷ்டபதி* புதினத்துக்காக கேரளச் சாகித்திய அகாதமி விருது பெற்றார். 2006 ஆம் ஆண்டில், இவரது *நாராயணம்* என்ற புதினத்துக்காக மலையாற்றூர் விருது வழங்கப்பட்டது.

இவர் கேரளத்தின் எர்ணாகுளம் மாவட்டம், பிறவோம், எலாஞ்சி ஊராட்சியில் உள்ள பெரும்படவம் கிராமத்தில் பிறந்தார். கவிதை எழுதுவதன் மூலம் தனது இலக்கிய வாழ்க்கையைத் தொடங்கினார். பின்னர் இவர் சிறுகதைகள், நாவல்கள் எழுதத் துவங்கினார். பெரும்பாடவம் 12 மலையாளத் திரைப்படங்களுக்கு உரையாடல்களையும் எழுதியுள்ளார். உருசிய மொழியுடனான தொடர்புக்காக இவர் குறிப்பிடப்படுகிறார். மலையாள இலக்கியத்தின் சிறந்தவர் என்று சிலரால் அங்கீகரிக்கப்பட்டுள்ளார்.

## ''ஒரு சங்கீர்த்தனம் போலே''
*ஒரு சங்கீர்த்தனம் போலே என்ற* இவரது புதினம் முதன்முதலில் 1993 ஆண்டு வெளியானது. 2005 இல் மறு வெளியீட்டுக்குப் பிறகு 2008 நவம்பர் 1 வரை 37 பதிப்புகளைக் கண்டு சாதணைப் படைத்தது. இது பிரபல உருசிய எழுத்தாளர் பியோதர் தஸ்தயெவ்ஸ்கி மற்றும் அவரது மனைவி அன்னாவின் வாழ்க்கையை அடிப்படையாகக் கொண்ட கதையாகும். மிகவும் வெற்றிகரமான புதினமான இது 12 ஆண்டுகளில் சுமார் 100,000 பிரதிகளுக்கு மேல் விற்றுள்ளது. இது மலையாள இலக்கியத்தில் ஒரு சாதனையாகும். இந்தப் புத்தகம் 100வது பதிப்பைத் தாண்டியது, சுமார் 24 ஆண்டுகளில் 200,000 பிரதிகளுக்கு மேல் விற்பனையாகியுள்ளது.

## விருதுகள்

* 1975: புதினத்துக்கான கேரள சாகித்ய அகாதமி விருது ( *அஷ்டபதி* )
* 1980: சிறந்த கதைக்கான கேரள அரசு திரைப்பட விருது ( *சூர்ய தஹம்* ) 
* 1980: சிறந்த கதைக்கான கேரள திரைப்பட விமர்சகர்கள் சங்க விருது ( *சூர்யா தஹம்* ) 
* 1983: சிறந்த கதைக்கான கேரள திரைப்பட விமர்சகர்கள் சங்க விருது ( *அஷ்டபதி* ) 
* 1996: வயலார் விருது ( *ஒரு சங்கீர்த்தனம் போல* )
* 1996: கேரள அரசு குழந்தைகள் இலக்கியக் கழகத்தின் பால சாகித்ய விருது ( *நிலவிந்தே பாங்கி* ) 
* 2013: வள்ளத்தோள் விருது 
* 2020: கேரள சாகித்ய அகாதமி பெல்லோஷிப் 
* 2006: மலையாற்றூர் விருது ( *நாராயணம்* ) 
* 2014: தகழி விருது 
* 2020: பெனிக்னா விருது

## மேற்கோள்கள்

பகுப்பு:1938 பிறப்புகள்
பகுப்பு:வாழும் மக்கள்
பகுப்பு:மலையாள எழுத்தாளர்கள்
பகுப்பு:எர்ணாகுளம் மாவட்ட மக்கள்
பகுப்பு:கேரள சாகித்ய அகாடமி விருது பெற்றவர்கள்
தி. இரா. மாசிலாமணி

**தி. இரா. மாசிலாமணி** (*T. R. Masilamani*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் திருவள்ளூர் மாவட்டம் திருமழலிசை பகுதியினைச் சேர்ந்தவர். உயர்நிலைப் பள்ளிக் கல்வியினை முடித்துள்ள மாசிலாமணி, திராவிட முன்னேற்றக் கழகத்தினைச் சார்ந்தவர். இவர், 1989ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் பூந்தமல்லி சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.

## மேற்கோள்கள்

பகுப்பு:9 ஆவது தமிழ்நாடு சட்டமன்ற உறுப்பினர்கள்
பகுப்பு:திராவிட முன்னேற்றக் கழக அரசியல்வாதிகள்
பகுப்பு:1934 பிறப்புகள்
டிசிப்ரோசியம் இருசிலிசைடு

**டிசிப்ரோசியம் இருசிலிசைடு** (*Dysprosium disilicide*) என்பது DySi2 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். டிசிப்ரோசியமும் சிலிக்கானும் சேர்ந்து இந்த இருமச் சேர்மம் உருவாகிறது. டிசிப்ரோசியம் டைசிலிசைடு என்ற பெயராலும் இச்சேர்மம் அறியப்படுகிறது.

## இயற்பியல் பண்புகள்
a = 0.404 நானோமீட்டர், b = 0.395 நானோமீட்டர், மற்றும் c = 1.334 நானோமீட்டர் என்ற அணிக்கோவை அளவுருக்களைக் கொண்ட நேர்ச்சாய்சதுரப் படிக அமைப்பில் அடர் சாம்பல் நிற படிகங்களாக டிசிப்ரோசியம் இருசிலிசைடு உருவாக்குகிறது.

## வேதிப் பண்புகள்
டிசிப்ரோசியம் இருசிலிசைடு அதிக அரிப்பு எதிர்ப்பு சேர்மமாக வகைப்படுத்தப்படுகிறது. கொதிக்கும் நீரில் எட்டு மணி நேரம் வெளிப்படுத்தினால் மாதிரிகளின் எடை மற்றும் தோற்றத்தில் எந்த மாற்றமும் நிகழாது. 1000 °செல்சியசு வெப்பநிலைக்கும் அதிகமான வெப்பநிலையில் டிசிப்ரோசியம் இருசிலிசைடு காற்றில் மெதுவாக ஆக்சிசனேற்றம் அடைகிறது.

## பயன்கள்
மேம்பட்ட மின்னணுவியல், காந்த சாதனங்கள் மற்றும் உயர் வெப்பநிலை பூச்சுகள் உள்ளிட்ட பல்வேறு பயன்பாடுகளுக்கு DySi2 ஒரு நம்பிக்கைக்குரிய பொருளாகும்.

## மேற்கோள்கள்


பகுப்பு:டிசிப்ரோசியம் சேர்மங்கள்
பகுப்பு:சிலிசைடுகள்
பகுப்பு:அணுக்கருப் பொருட்கள்
சிறீ. ரா. முனிரத்தினம்

**சிறீ. ரா. முனிரத்தினம்** (*S. R. Munirathinam*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் திருவள்ளூர் மாவட்டம் பெருமாள் பட்டு கிராமத்தினைச் சேர்ந்தவர். இவர் வில்லிவாக்கம் சிறி கனக துர்க்கா தெலுங்கு உயர்நிலைப் பள்ளியில் கல்வி பயின்றுள்ளார். திராவிட முன்னேற்றக் கழகத்தினைச் சார்ந்த இவர், 1989ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் திருவள்ளூர் சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.

## மேற்கோள்கள்

பகுப்பு:1945 பிறப்புகள்
பகுப்பு: திராவிட முன்னேற்றக் கழக அரசியல்வாதிகள்
பகுப்பு:9 ஆவது தமிழ்நாடு சட்டமன்ற உறுப்பினர்கள்
ஆ. ஏகாம்பர ரெட்டி

**ஆ. ஏகாம்பர ரெட்டி** (*A. Eakambara Reddy *) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் திருவள்ளூர் மாவட்டம் பள்ளிப்பட்டு வட்டத்திலுள்ள வெள்ளியாக்கிரகம் கிராமத்தினைச் சேர்ந்தவர். அரக்கோணம் சி. எம். எசு. பள்ளியில் கல்வி பயின்றுள்ளார்.  இந்திய தேசிய காங்கிரசு கட்சியினைச் சார்ந்த இவர், 1977, 1989, 1991ஆம் ஆண்டுகளில் தமிழ்நாடு சட்டமன்றத்திற்கு நடைபெற்ற தேர்தலில் பள்ளிப்பட்டு சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.

## மேற்கோள்கள்

பகுப்பு:1926 பிறப்புகள்
பகுப்பு:6 ஆவது தமிழ்நாடு சட்டமன்ற உறுப்பினர்கள்
பகுப்பு:9 ஆவது தமிழ்நாடு சட்டமன்ற உறுப்பினர்கள்
பகுப்பு:10 ஆவது தமிழ்நாடு சட்டமன்ற உறுப்பினர்கள்
எம். தாமஸ் மேத்யூ

**எம். தாமஸ் மேத்யூ** (*M. Thomas Mathew*) என்பவர் ஒரு கேரள இலக்கிய விமர்சகர், சொற்பொழிவாளர், மொழிபெயர்ப்பாளர், கல்வியாளர் ஆவார். இவர் மலையாள மொழியில் எழுதுகிறார். *தந்தகோபுரத்திலேக்கு வேண்டும்*, *என்டே வால்மீகமேவிதே*, *அச்சந்தே சீதாயனம்*, *ஆத்மவிந்தே முறிவுகள்* போன்ற பல இலக்கிய விமர்சன நூல்களை எழுதியுள்ளார். மேலும் எம். என். ராய் எழுதிய *புதிய மனிதநேயம்* அடங்கிய படைப்புகளை மலையாளத்தில் மொழிபெயர்த்துள்ளார். இவர் சாகித்திய அகாதமி விருது, வயலார் விருது, இலக்கிய விமர்சனத்திற்கான கேரள சாகித்ய அகாதமி விருது உள்ளிட்ட பல விருதுகளைப் பெற்றுள்ளார்.

## வாழ்க்கை வரலாறு
இவர் கேரளத்தின் பத்தனம்திட்டா மாவட்டத்தில் உள்ள ஒரு சிறிய குக்கிராமமான கீகோழூரில் 1940 செப்டம்பர் 27 அன்று பிறந்தார். தாமஸ் மேத்யூ செங்கன்னூரில் உள்ள கிறிஸ்தவக் கல்லூரியிலும், எர்ணாகுளம் மகாராஜா கல்லூரியிலும் கல்வி பயின்றார். பின்னர், செங்கன்னூரில் உள்ள பழைய கிறிஸ்தவக் கல்லூரியில் விரிவுரையாளராக தனது வாழ்க்கையைத் தொடங்கினார். கேரளத்தில் உள்ள சித்தூர் அரசு கல்லூரி, பாலக்காடு விக்டோரியா கல்லூரி, எர்ணாகுளம் மகாராஜா கல்லூரி போன்ற பிற கல்வி நிறுவனங்களில் பேராசிரியராகவும், சாலக்குடி பனம்பிள்ளி நினைவு அரசு கல்லூரி, பட்டாம்பி ஸ்ரீ நீலகண்ட அரசு சமஸ்கிருதக் கல்லூரி, மூணாறு அரசு கல்லூரி ஆகியவற்றில் முதல்வராகவும் பணியாற்றினார். 1996 இல் ஓய்வு பெற்றார்.  இவர் கேரள பாஷா கல்வி நிறுவனத்தின் இயக்குநராக பணியாற்றியுள்ளார்.

தாமஸ் மேத்யூ இலக்கிய விமர்சனம், மொழிபெயர்ப்பு வகைகளை உள்ளடக்கிய பல புத்தகங்களை வெளியிட்டுள்ளார், மேலும் மூன்று இலக்கியக் கட்டுரைத் தொகுப்புகளை எழுதியுள்ளார். இவரது படைப்பான *"ஆத்மவின்டே முறிவுகள்"* 2001 ஆம் ஆண்டு இலக்கிய விமர்சனத்திற்கான கேரள சாகித்ய அகாதமி விருதைப் பெற்றுத் தந்தது. 2009 ஆம் ஆண்டில், *மாரர்: லாவண்யனுபவத்தின் யுக்திசில்பம் என்ற* இவரது படைப்புக்காக இவருக்கு வயலார் விருது வழங்கப்பட்டது.  2020 ஆம் ஆண்டில் எம். கே. சானு விருதைப் பெற்றார்.  2022 ஆம் ஆண்டில் தனது *"அசாந்தே சீதாயனம்"* என்ற படைப்பிற்காக சாகித்ய அகாதமி விருதைப் பெற்றார். கேரள சாகித்ய அகாதமியின் சி. பி. குமார் அறக்கட்டளை பரிசு, சி. ஜே. ஃபாதர் வடக்கேல் விருது, டாக்டர். சி. பி. மேனன் நினைவு விருது, மார் கிரிகோரியஸ் நினைவு விருது, டாக்டர். டி. பி. சுகுமார் நினைவு விருது ஆகியவற்றையும் இவர் பெற்றுள்ளார்.

கேரள மாநிலம் கொச்சியில் உள்ள சங்கம்புழா நகரில்  தாமஸ் மேத்யூ வசித்து வருகிறார்.

## மேற்கோள்கள்

பகுப்பு:கேரள எழுத்தாளர்கள்
பகுப்பு:பத்தனம்திட்டா மாவட்ட மக்கள்
பகுப்பு:மலையாள மக்கள்
பகுப்பு:வாழும் மக்கள்
பகுப்பு:மலையாள எழுத்தாளர்கள்
பகுப்பு:1940 பிறப்புகள்
லியோனல் எம்மெட்டு

**லியோனல் எம்மெட்டு** (*Lionel Emmett*) இந்தியாவைச் சேர்ந்த ஒரு வளைகோற்பந்தாட்ட வீரராவார். ஒரு மருத்துவராகவும் அறியப்படும் இவர் லியோனல் சார்லசு ரென்விக் எம்மெட்டு என்ற பெயராலும் அறியப்படுகிறார். 1913ஆம் ஆண்டு சனவரி மாதம் 8ஆம் தேதியன்று பிறந்தார். 1936ஆம் ஆண்டு நடைபெற்ற கோடைகால ஒலிம்பிக்கில் போட்டியிட்டார்.  தங்கப் பதக்கம் வென்ற இந்திய வளைகோற்பந்தாட்ட அணியில் ஓர் உறுப்பினராக இருந்தார். அணியில் முன்கள வீரராக விளையாடினார்.

எம்மெட்டு 1913ஆம் ஆண்டு இந்தியாவில் பிறந்தார். கல்கத்தா மருத்துவக் கல்லூரியில் மருத்துவப் பயிற்சி பெற்றார். இந்தியா மற்றும் பர்மாவில் உள்ள கள மருத்துவமனைகளில் இந்திய இராணுவப் படையில் மருத்துவ அதிகாரியாகப் பணியாற்றினார். லெப்டினண்டு கர்னல் பதவிக்கு உயர்ந்தார். பின்னர், அசாமின் தேயிலைத் தோட்டங்களில் பொது பயிற்சியாளராகப் பயிற்சி பெற்றார். ஓய்வு பெற்ற பிறகு, 1960 ஆம் ஆண்டுகளில் இங்கிலாந்து நாட்டிற்குச் சென்றார். காப்பர் ஒமேகா என்ற கருப்பையக கருத்தடை சாதனத்திற்கு காப்புரிமை பெற்றார். மேலும் எம்மெட்டு திரெட்டு ரெட்ரீவர் மற்றும் எம்மெட்டு திரெட்டு டிடெக்டர் என்ற இரண்டு மருத்துவ சாதனங்களை உருவாக்கினார். 1996 ஆம் ஆண்டு ஆகத்து மாதம் 9ஆம் தேதியன்று காலமானார். 

## மேற்கோள்கள்

பகுப்பு:இந்திய ஆண் வளைதடிப் பந்தாட்ட வீரர்கள்
பகுப்பு:1913 பிறப்புகள்
பகுப்பு:1996 இறப்புகள்
தரௌந்தா சட்டமன்றத் தொகுதி

**தரௌந்தா சட்டமன்றத் தொகுதி** *(Daraunda Assembly constituency)* என்பது இந்தியாவின் பீகார் மாநில சட்டப்பேரவையில் உள்ள 243 சட்டமன்றத் தொகுதிகளில் ஒன்றாகும். இத்தொகுதியானது சீவான் மாவட்டத்தில் அமைந்துள்ளது. தரௌந்தா, சீவான் மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும்.

## சட்டமன்ற உறுப்பினர்கள்

## தேர்தல் முடிவுகள்
### 2020

## மேற்கோள்கள்

பகுப்பு:பீகாரின் சட்டமன்றத் தொகுதிகள்
செம்மஞ்சேரி (கேரளம்)

**செம்மஞ்சேரி** (*Chemancheri*) என்பது இந்தியாவின் கேரள மாநிலத்தில் கோழிக்கோடு மாவட்டத்திலுள்ள ஒரு கிராமமாகும்.

## மக்கள்தொகை
2001 ஆம் ஆண்டு இந்திய மக்கள் தொகை கணக்கெடுப்பின்படி, செம்மன்சேரியின் மக்கள் தொகை 32,532  என்ற எண்ணிகையில் இருந்தனர். இதில் 15,281 ஆண்களும் 17,251 பெண்களும் உள்ளனர்.

## செம்மஞ்சேரி குஞ்ஞிராமன் நாயர்
புகழ்பெற்ற கதகளி கலைஞர்  குன்னிராமன் நாயர்  செம்மஞ்சேரியைச் சேர்ந்தவர். அவர் தனது வாழ்க்கையின் கடைசிவரை கதகளி கற்றுக்கொள்வதிலும் கற்பிப்பதிலும் கழித்தார். கிருஷ்ணர் வேடத்தில் ஆயிரம் முறை நடித்துள்ளார். இந்திய அரசு இவருக்கு 2017 ஆம் ஆண்டில் நான்காவது மிக உயர்ந்த குடிமை விருதானபத்மசிறீ விருதை வழங்கியது.

## போக்குவரத்து
செம்மஞ்சேரி கிராமம் கோயிலாண்டி நகரம் வழியாக இந்தியாவின் பிற பகுதிகளுடன் இணைகிறது. கண்ணூர் மற்றும் கோழிக்கோடு ஆகியவை அருகிலுள்ள விமான நிலையங்கள். செம்மஞ்சேரி தொடருந்து நிலையமும், செம்மஞ்சேரி தொடருந்து நிலையமும் அருகில் உள்ளது. தேசிய நெடுஞ்சாலை எண் 66 கொயிலாண்டி வழியாகச் சென்று மங்களூர், கோவா மற்றும் மும்பை போன்ற வடக்குப் பகுதிகளை இணைக்கிறது. மேலும், தெற்கே கொச்சி மற்றும் திருவனந்தபுரத்தை இணைக்கிறது. குற்றியாடி வழியாக செல்லும் கிழக்கு தேசிய நெடுஞ்சாலை எண் 54 மானந்தவாடி, மைசூர் மற்றும் பெங்களூரை இணைக்கிறது.

## மேற்கோள்கள்

பகுப்பு:கோழிக்கோடு மாவட்டத்தில் உள்ள ஊர்களும் நகரங்களும்
ஆதித்யா வர்மா மணிகண்டன்

**ஆதித்ய வர்மன்** என்று பிரபலமாக அறியப்படும் **ஆதித்ய வர்மா மணிகண்டன்** (*Aditya Varma Manikandan*) தெக்கும்கூர் இராச்சியத்தை கடைசியாக ஆண்ட மகாராஜா ஆவார். திருவிதாங்கூர் மன்னர் அனுஷம் திருநாள் மார்த்தாண்ட வர்மர் இவரை சங்கனாசேரி போரில் நீராழி அரண்மனையிலிருந்து வெளியேற்றும் வரை செப்டம்பர் 1749 வரை ஆட்சியாளராக இருந்தார். தெக்கும்கூர் மன்னர்கள் மணிகண்டன் என்று அழைக்கப்பட்டனர்.  செருவள்ளி பகவதி இவர்களின் வருபடும் தெய்வமாக இருந்தார். நீராழி அரண்மனை ஆதித்ய வர்மனின் அதிகாரப்பூர்வ இல்லமாக இருந்தது.

## மேற்கோள்கள்

பகுப்பு:18-ஆம் நூற்றாண்டு இந்திய அரசர்கள்
பகுப்பு:இந்தியாவின் மன்னராட்சிகள்
பகுப்பு:கேரள வரலாறு
டிசிப்ரோசியம்(III) அசிட்டேட்டு

**டிசிப்ரோசியம்(III) அசிட்டேட்டு** (*Dysprosium(III) acetate*) என்பது Dy(CH3COO)3 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். நான்குநீரேற்று உள்ளிட்ட நீரேற்று சேர்மங்களாக இச்சேர்மம் உருவாகிறது.

## தயாரிப்பு
டிசிப்ரோசியம் ஆக்சைடுடன் அசிட்டிக் அமிலத்தைச் சேர்த்து வினைபுரியச் செய்து டிசிப்ரோசியம்(III) அசிட்டேட்டு தயாரிக்கப்படுகிறது:

: Dy2O3 + 6 CH3COOH → 2 Dy(CH3COO)3 + 3 H2O

இதன் நீரேற்றை  வெற்றிடத்தில் 150 °செல்சியசு வெப்பநிலைக்கு வெப்பப்படுத்தப்படும்போது, நீரற்ற மூவசிட்டேட்டை அளிக்கிறது.
## வினைகள்
டிசிப்ரோசியம்(III) அசிட்டேட்டு நான்கு நீரேற்று  2-{[2-(பீனைல்சல்போனைல்)ஐதரசினிலிடீன்]மெத்தில்}பென்சோயிக் அமிலத்தின் வளையமாக்கல் வினையை  வினையூக்கம் செய்து 2-(பீனைல்சல்போனைல்)தலாசின் -1(2H)-ஒன் சேர்மத்தை  உருவாக்குகிறது.

டிசிப்ரோசியம்(III) அசிட்டேட்டு பல்வேறு ஒருங்கிணைப்புப் பலபடிகளை உருவாக்குகிறது, எ.கா. சைமண்ட்ரீன்கார்பாக்சிலிக் அமிலத்துடன் வினை.

## மேற்கோள்கள்


பகுப்பு:டிசிப்ரோசியம் சேர்மங்கள்
பகுப்பு:அசிட்டேட்டுகள்
திருகோணமலை பட்டினமும் சூழலும் பிரதேச சபை

**திருகோணமலை பட்டினமும் சூழலும் பிரதேச சபை** (*Trincomalee Town and Gravets Divisional Council*) இலங்கையின் திருகோணமலை மாவட்டத்தில் அமைந்துள்ள உள்ளூராட்சி அமைப்புக்களுள் ஒன்று ஆகும். திருகோணமலை பட்டினமும் சூழலும் பிரதேச செயலாளர் பிரிவில் அடங்கும் பகுதிகள் இப்பிரதேச சபைக்குள் அடங்குகின்றன. இச்சபைக்கான உறுப்பினர்கள் நேரடியாக மக்களால் தெரிவுசெய்யப்படுகின்றனர். 2018 ஆம் ஆண்டு முதல் கலப்பு முறைத் தேர்தல் அறிமுகப்படுத்தப்பட்டது. இம்முறைப்படி, திருகோணமலை பட்டினமும் சூழலும் பிரதேச சபைக்கு 11 உறுப்பினர்கள் வட்டாரங்களில் இருந்து நேரடியாகவும், 9 உறுப்பினர்கள் விகிதாசாரப் பிரதிநிதித்துவத் தேர்தல் முறையிலும் மொத்தம் 20 உறுப்பினர்கள் தேர்ந்தெடுக்கப்படுகின்றனர்.

## வட்டாரங்கள்
26ம் இலக்க 2015 ஆகத்து 21 அதிவிசேட வர்த்தமானி அறிவித்தலின் மூலம் உள்ளுராட்சி அதிகார சபைகள் தேர்தல் கட்டளை சட்டத்தின் 3ஆவது பிரிவின் கீழ் உள்ளுராட்சி அதிகார சபையின் ஆளுகைப் பிரதேசத்தின் எல்லைகள் வரையறை செய்யப்பட்டுள்ளன. இவ்வாறு வரையறை செய்யப்பட்டுள்ள திருகோணமலை பட்டினமும் சூழலும் பிரதேச சபையின் ஆளுகைப் பிரதேசம் 11 வட்டாரங்களாகப் பிரிக்கப்பட்டுள்ளது. திருகோணமலை பட்டினமும் சூழலும் பிரதேச சபையின் கீழ் திருகோணமலை பட்டினமும் சூழலும் பிரதேச செயலாளர் பிரிவின் நிருவாக எல்லைகள் உள்ளடங்குகின்றன.

# சாம்பல்தீவு
# புளியங்குளம் (2 உறுப்பினர்கள்)
# கன்னியா
# கப்பல்துறை
# ஆந்தன்குளம்
# பாலையூற்று
# சிங்கபுரம் (2 உறுப்பினர்கள்)
# காவட்டிகுடா
# வெள்ளைமணல் (2 உறுப்பினர்கள்)

## தேர்தல் முடிவுகள்
### 2011 உள்ளாட்சித் தேர்தல்
23 யூலை 2011 இல் இடம்பெற்ற உள்ளாட்சித் தேர்தல் முடிவுகள்:

### 2018 உள்ளூராட்சித் தேர்தல்
2018 பெப்ரவரி 10 இல் நடைபெற்ற உள்ளூராட்சித் தேர்தல்களில் முதல் தடவையாகக் கலப்பு முறைத் தேர்தல் அறிமுகப்படுத்தப்பட்டது. இம்முறைப்படி, 12 உறுப்பினர்கள் வட்டாரங்களில் இருந்து நேரடியாகவும், 10 உறுப்பினர்கள் விகிதாசாரப் பிரதிநிதித்துவத் தேர்தல் முறையிலும் மொத்தம் 22 உறுப்பினர்கள் தேர்ந்தெடுக்கப்பட்டனர். தேர்தல் முடிவுகள் வருமாறு:

2018 தேர்தலில் திருகோணமலை பட்டினமும் சூழலும் பிரதேச சபையின் தலைவராக மருத்துவர் எலியேசர் ஞானநாயகம் ஞானகுணாளன் (இலங்கைத் தமிழரசுக் கட்சி), துணைத் தலைவராக கைலாயநாதன் வைரவநாதன் (சுயேச்சைக் குழு) ஆகியோர் தெரிவு செய்யப்பட்டனர்.

### 2025 உள்ளாட்சித் தேர்தல்
2025 மே 6 இல் நடைபெற்ற உள்ளூராட்சித் தேர்தல் முடிவுகள்: 11 உறுப்பினர்கள் வட்டாரங்களில் இருந்து நேரடியாகவும், 9 உறுப்பினர்கள் விகிதாசாரப் பிரதிநிதித்துவத் தேர்தல் முறையிலும் மொத்தம் 20 உறுப்பினர்கள் தேர்ந்தெடுக்கப்பட்டனர்.

2025 தேர்தலில் திருகோணமலை பட்டினமும் சூழலும் பிரதேச சபையின் தலைவராக வெள்ளைத்தம்பி சுரேஷ்குமார் (இலங்கைத் தமிழரசுக் கட்சி), துணைத் தலைவராக கையிலைநாதன் வைரவநாதன் (சுயேச்சைக் குழு) ஆகியோர் தெரிவு செய்யப்பட்டனர்.

## மேற்கோள்கள்

பகுப்பு:திருகோணமலை மாவட்டப் பிரதேச சபைகள்
பரூக் உத்வாதியா

**பரூக் உத்வாதியா** (*Farokh Udwadia*)  இந்தியாவைச் சேர்ந்த  ஒரு மருத்துவராவார். ஓர் எழுத்தாளராகவும் இவர் அறியப்படுகிறார்.  பத்ம பூசண் விருதும் பெற்றுள்ளார். 1953 ஆம் ஆண்டில் மருத்துவம் மற்றும் தொடர்புடைய பல பாடங்களில் தனித்துவத்துடன் மும்பை பல்கலைக்கழகத்தில் பட்டம் பெற்றார். 1956 ஆம் ஆண்டில் மும்பை பல்கலைக்கழகத்தில் முதுநிலை பட்டம் பெற்றார் இலண்டனில் உள்ள புரோம்ப்டன் மருத்துவமனை மற்றும் மிடில்செக்சு மருத்துவமனையில் தனது மேம்பட்ட பயிற்சியை முடித்த இவர், எடின்பர்க்கில் உள்ள சிட்டி மருத்துவமனை மற்றும் வடக்கு பொது மருத்துவமனையின் மருத்துவராகப் பேராசிரியர் சர் இயான் கிராஃப்டனின் பிரிவில் இருந்தார்.  தேசிய மருத்துவ அறிவியல் அகாடமியின் உறுப்பினராகவும்  தேர்ந்தெடுக்கப்பட்டார்.

## மேற்கோள்கள்

## வெளி இணைப்புகள்
* http://doctor.ndtv.com/expert/ndtv/expertid/82/Dr_Farokh_Udwadia.html?cp

பகுப்பு:வாழும் மக்கள்
பகுப்பு:இந்திய மருத்துவர்கள்
பகுப்பு:பத்ம பூசண் விருது பெற்றவர்கள்
பகுப்பு:மகாராட்டிர மக்கள்
டெட்ராடைமைட்டு

**டெட்ராடைமைட்டு** (*Tetradymite*) என்பது Bi2Te2S என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும்.

பன்னாட்டு கனிமவியல் சங்கம் டெட்ராடைமைட்டு கனிமத்தை Ttd என்ற குறியீட்டால் அடையாளப்படுத்துகிறது.

பிசுமத்தும், தெலூரியமும் சல்பைடுடன் சேர்ந்து இக்கனிமம் உருவாகிறது. இதனால் தெலூரிக்கு பிசுமத்து என்ற பெயராலும் அழைக்கப்படுகிறது. ஒருவேளை கந்தகம் கனிமத்தில் இல்லாவிட்டால், அந்த கனிமம் தெலூரோபிசுமத்தைட்டு என்ற கனிமம் ஆகிறது. தெலூரோபிசுமத்தைட்டு கனிமத்தின் மூலக்கூற்று வாய்ப்பாடு Bi2Te3 ஆகும். பொதுவாக செலீனியத்தின் சுவடுகள் இக்கனிமத்தில் காணப்படும்.

படிகங்கள் சாய்சதுர பிழம்புரு வடிவத்தைக் கொண்டுள்ளன. ஆனால் அரிதாகவே தனித்துவமாக வளர்ச்சியடைகின்றன. இவை நான்கு குழு உறுப்பினர்களாக ஒன்றாக இணைக்கப்படுகின்றன. எனவே இந்த கனிமத்தின் பெயர், கிரேக்க மொழியில் நான்கு மடங்கு என்பதை அடிப்படையாகக் கொண்டு டெட்ராடைமைட்டு என பெயரிடப்பட்டுள்ளது. கனிமத்தின் கட்டமைப்பில் அடித்தளத் தளத்திற்கு இணையாக ஒரு சரியான பிளவு உள்ளது.  கனிமம் பொதுவாக ஒழுங்கற்ற வெளிப்புறத்தில் இலைகளாகப் பிரிக்கப்பட்ட திரட்சியாகத் தோன்றுகிறது. எஃகு-சாம்பல் நிறத்தில் பளபளக்கும் உலோகம் போல பிரகாசமாகக் காணப்படுகிறது. கனிமம் மிகவும் மென்மையான. மோவின் கடினத்தன்மை அளவு கோலில் 1.5 – 2 என்ற கடினத் தன்மையும்  7.2 முதல் 7.9 வரையிலான ஒப்படர்த்தியையும் கொண்டுள்ளது.

1831ஆம் ஆண்டில் சுலோவாகியக் குடியரசின் சுட்ரெடோசுலோவென்சுகி கிராச்சு, சுப்கோவ் (சுப்கோ; சுகுப்காவ்) பகுதியில் டெட்ராடைமைட்டு கனிமம் காணப்படுகிறது. முதன்முதலில் 1815 ஆம் ஆண்டில் நார்வே நாட்டிலுள்ள் டெலிமார்க்கு மாகாணத்தில் கண்டுபிடிக்கப்பட்டது. பெரும்பாலும் பூர்வீக தங்கத்துடன் தொடர்புடைய உயர் வெப்பநிலை நீர் வெப்ப குவார்ட்சு விளிம்புகளிலும் தொடர்பு உருமாற்ற படிவுகளிலும் டெட்ராடைமைட்டு காணப்படுகிறது.

## மேற்கோள்கள்

பகுப்பு:பிசுமத் கனிமங்கள்
பகுப்பு:தெலூரைடு கனிமங்கள்
பகுப்பு:சல்பைடு கனிமங்கள்
பகுப்பு:முக்கோணவமைப்புக் கனிமங்கள்
ஆடுதுறை - 52

**ஆடுதுறை - 52** அல்லது **ஏடிடீ - 52** *(ADT 52), முன்மொழிவு எண்: (IET 25521), சுட்டுப் பெயர்: (AD 13121)* எனப்படும் இந்த நெல் வகை, **CR 1009** மற்றும் ஆடுதுறை - 49 ஆகிய நெல் இரகங்களின் வழித்தோன்றலாக உருவாக்கப்பட்ட தமிழ்நாட்டின் நெல் வகையாகும்.

## வெளியீடு
தமிழக தஞ்சை மாவட்டத்தின், ஆடுதுறையில் அமைந்துள்ள TRRI நிறுவனத்தால் 2018 ஆம் ஆண்டு, **ஆடுதுறை - 52** நெல் இரகத்தை வெளியிடப்பட்டதாக அறியப்படுகிறது.

## காலம்
நடுநிலை மற்றும் நீண்டகால நெற்பயிர்களில் ஒன்றான இது, 145 - 150 நாட்களில் அறுவடைக்கு வரக்கூடியதாகவும், விதைபிற்கு ஆகத்தின் சம்பாப் நெற்பருவம் ஏற்றதாக கூறப்படுகிறது.

## சாகுபடி
பருமழைகளை தாங்கும் திறன் கொண்ட இந்த நெல் வகையை, இந்தியாவின் நடுவண் மண்டலமான - சத்தீசுகர் மற்றும் மகாராட்டிரம் போன்ற மாநிலங்களுக்கும்  பரிந்துரைக்கப்படுகிறது.

## மகசூல்
நடுத்தர அளவிலான மெல்லிய மற்றும்  ஒளி ஊடுருவக்கூடிய அரிசியாக கருதப்படும் ஆடுதுறை  52, ஒரு எக்டேருக்கு சுமார் 6050 கிலோவாக பதிவு செய்யப்பட்டுள்ளது. 

## சான்றுகள்

பகுப்பு:நெல் வகைகள்
பகுப்பு:தமிழ்நாட்டின் நெல் வகைகள்
மொ. சேட்டு

**மொ. சேட்டு** (*M. Settu*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் திருவண்ணாமலை மாவட்டம் செங்கம் பகுதியினைச் சேர்ந்தவர். ஜனதா தளம் கட்சியினைச் சார்ந்த இவர், 1989ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் செங்கம் சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.

## மேற்கோள்கள்

பகுப்பு:9 ஆவது தமிழ்நாடு சட்டமன்ற உறுப்பினர்கள்
ஆடுதுறை - 53

**ஆடுதுறை - 53** அல்லது **ஏடிடீ - 53** *(ADT 53), சுட்டுப் பெயர்: (AD 07073), முன்மொழிவு எண்: (IET 23955)* எனப்படும் இந்த நெல் வகை, **ஆடுதுறை - 53** எனும் இதே நெல் இரகத்துடன் **JGL 384** நெல் இரகத்தை இணைத்து உருவாக்கப்பட்ட தமிழ்நாட்டின் நெல் வகையாகும்.

## காலம்
குறுகிய கால சாகுபடிக்கு உகந்ததாக உள்ள இது, 110 - 115 நாட்களில் அறுவடைக்கு வரக்கூடியது. குறுவை, கோடை மற்றும் நவரைப் பருவத்திற்காக வெளியிடப்பட்ட இந்த நெல் வகை, நீர்ப்பாசன வசதிப் பெற்ற இடங்களுக்கு ஏற்றதாக கூறப்படுகிறது.

## மகசூல்
அதிக மகசூல் தரும், நடுத்தர உயரமான மற்றும் நிமிர்ந்த இரகமுமான ஆடுதுறை - 53, ஒரு எக்டேருக்கு சுமார் 6334 கிலோவாக பதிவு செய்யப்பட்டுள்ளது. மேலும் மதுரை மாவட்டம், அலங்காநல்லூர் பகுதியில் ஒரு எக்டேருக்கு 9875 கிலோ அளவிற்க்கு  சாத்திய மகசூல் கிடைத்ததாக குறிப்பிடப்பட்டுள்ளது.

## வெளியீடு
தமிழக தஞ்சை மாவட்டத்தின், ஆடுதுறையில் அமைந்துள்ள TRRI நிறுவனத்தால் 2019 ஆம் ஆண்டு, **ஆடுதுறை - 53** நெல் இரகத்தை வெளியிடப்பட்டதாக அறியப்படுகிறது.

## சாகுபடி
திருவண்ணாமலை மாவட்ட விவசாயிகளிடையே கணிசமான ஈர்ப்பைப் பெற்ற இந்த நெல் இரகம், குறுகிய வளர்ச்சி காலம் மற்றும் நல்ல உழவுத் திறனுடன் உகந்த நில பயன்பாட்டிற்கு ஒரு விருப்பமான தேர்வாக அமைந்துள்ளது என கருதப்படுகிறது. மேலும் கழிமுக மண்டலத்தில் மே மாதத்தில் விதைப்பிற்கும் மற்றும் டிசம்பர் மாதத்தில், தமிழகத்தின் மேற்கு மாவட்டங்களில் ரபி மாதத்தில் குறுவை சாகுபடி விதைப்பிற்கும்  பரிந்துரைக்கப்படுகிறது.

## சான்றுகள்

பகுப்பு:நெல் வகைகள்
பகுப்பு:தமிழ்நாட்டின் நெல் வகைகள்
இண்டியம்(II) செலீனைடு

**இண்டியம்(II) செலீனைடு** (*Indium(II) selenide*) என்பது InSe என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். இண்டியமும் செலீனியமும் சேர்ந்து இச்சேர்மம் உருவாகிறது. இது ஒரு III-VI அடுக்கு குறைக்கடத்தி ஆகும். இந்த திடப்பொருள் வான் டெர் வால்சு விசைகளால் மட்டுமே பிணைக்கப்பட்ட இரு பரிமாண அடுக்குகளைக் கொண்ட ஓர் அமைப்பைக் கொண்டுள்ளது. ஒவ்வொரு அடுக்கிலும் Se-In-In-Se வரிசையில் அணுக்கள் உள்ளன.

புல விளைவு திரிதடையங்கள், ஒளி மின்னணுவியல், ஒளிமின்னழுத்தியம், நேரிலி ஒளியியல், திரிபளவிகள், மற்றும் மெத்தனால் வாயு உணரிகள் ஆகியவற்றுக்கான சாத்தியமான பயன்பாடுகள் இச்சேர்மத்திற்கு உள்ளன.

## உருவாக்கம்
இண்டியம்(II) செலீனைடை பல்வேறு முறைகள் மூலம் உருவாக்கலாம். மொத்தமாக திடப்பொருளாக மாற்றுவதற்கான ஒரு முறை பிரிட்ச்சுமேன்/சிடாக்பர்கர் செயல்முறையாகும்.  இம்முறையில்  இண்டியம் மற்றும் செலீனியம் தனிமங்கள் ஓர் அடைக்கப்பட்ட குப்பியில்  900 °செல்சியசு வெப்பநிலைக்கும் அதிகமாக வெப்பப்படுத்தப்பட்டு, பின்னர் மெதுவாக ஒரு மாதத்திற்கு குளிர்விக்கப்படுகின்றன.  இண்டியம்(I) சல்பேட்டு மற்றும் செலீனியம் டையாக்சைடு ஆகியவற்றின் நீர் கரைசலில் இருந்து மின்னியல் உலோகப் படிவிப்பு மூலம் தயாரிக்கலாம்.

## பண்புகள்

இண்டியம்(II) செலீனைடு சேர்மத்தின் மூன்று பல்பரப்புகள் அல்லது படிக வடிவங்கள் உள்ளன. β, ε அறுகோண வடிவத்தைக் கொண்டுள்ளன, அலகு செல்கள் இரண்டு அடுக்குகளைக் கொண்டுள்ளன. γ சாய்சதுரப் பிழம்புரு படிக அமைப்பைக் கொண்டுள்ளது. இதன் அலகு செல் நான்கு அடுக்குகளை உள்ளடக்கியதாகும்.

β-இண்டியம்(II) செலினைடை ஒட்டும் நாடாவைப் பயன்படுத்தி இரு பரிமாணத் தாள்களாக உரித்து வெளியேற்றலாம். வெற்றிடத்தில் இவை மென்மையான அடுக்குகளை உருவாக்குகின்றன. இருப்பினும், காற்றில் வெளிப்படும் போது, காற்று மூலக்கூறுகளின் வேதியியல் உறிஞ்சுதலின் காரணமாக அடுக்குகள் நெளிந்து போகின்றன.   ஐசோபுரோப்பனால் திரவத்திலும் இவ்வாறு உரித்து வெளியேற்றலாம்.
இண்டியம்(II) செலீனைடு, பல குறைக்கடத்திகளைப் போலல்லாமல், ஆக்சிசன் மற்றும் நீராவியின் சுற்றுப்புற சூழ்நிலைகளில் நிலைப்புத்தன்மையுடன் உள்ளது

## மாசிடல்
தனிமங்களின் சரியான விகிதத்தை 1:1 என்ற விகிதத்திலிருந்து மாற்றி, காலியிடங்களை உருவாக்குவதன் மூலம் இண்டியம்(II) செலினைடின் பண்புகளை வேறுபடுத்தலாம். சரியான சமத்துவத்தைப் பெறுவது கடினம். இந்தப் பண்புகளை தாண்டல் உலோகங்களை கலப்பு செய்தல்  மூலம் ஈடுசெய்ய முடியும். சிறிய செறிவுகளில் சேர்க்கக்கூடிய பிற தனிமங்கள் போரான், வெள்ளி,  மற்றும் காட்மியம் ஆகியவையாகும்.

## மேற்கோள்கள்

பகுப்பு:இண்டியம் சேர்மங்கள்
பகுப்பு:செலீனைடுகள்
இரா. பஞ்சாட்சரம்

**இரா. பஞ்சாட்சரம்** (*R. Panchatcharam*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் விழுப்புரம் மாவட்டம் மேல்மலையனூர் கப்லாம்பாடி பகுதியினைச் சேர்ந்தவர். அவலூர்பேட்டை அரசு உயர்நிலைப் பள்ளியில் கல்வி பயின்றுள்ளார். திராவிட முன்னேற்றக் கழகத்தினைச் சார்ந்த இவர், 1989ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் மேல்மலையனூர் சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.

## மேற்கோள்கள்

பகுப்பு:1950 பிறப்புகள்
பகுப்பு:9 ஆவது தமிழ்நாடு சட்டமன்ற உறுப்பினர்கள்
பகுப்பு: திராவிட முன்னேற்றக் கழக அரசியல்வாதிகள்